Ĝibutia frankolino

La **Ĝibutia frankolino** aŭ Kukaake, ***Francolinus ochropectus***, estas birdo de la familio de Fazanedoj de la ordo de Kokoformaj kaj grupo de afrikaj frankolinoj. Ĝi estas unu el ĉirkaŭ 40 specioj de frankolinoj. Oni ĵus proponis reorganizadon de tiu specio de Francolinus en la genro *Pternistis* kun 23 aliaj specioj. Ĝi formas superspecion kun *F. erckelii*, *F. jacksoni*, *F. castaneicollis* kaj *F. nobilis*.

Tiu afrotropisa birdo estas draste endanĝerigita kaj troviĝas kiel endemio nur en Ĝibutio, lando de orienta Afriko. Tiu specio estas grizecbruna ĝenerale kun blanka strieco en ties subaj partoj kiu iĝas pli fajna en supraj partoj. Ĝi havas nigrajn markojn kape kaj grizan kronon kaj havas mallongan voston. Ĝi estas 35&nbsp;cm longa, kaj pezas 940 g.

Ties natura biotopo estas altaltitudaj subtropikaj aŭ tropikaj sekaj arbaroj komponita ĉefe de altkreska junipero. Tamen la juniperaj arbaroj preferataj de la frankolino estas formortantaj kaj tiele tiu specio troviĝas ankaŭ en aliaj vivejoj, kiaj arbaroj de buksoj. Tiu birdo estas konata nur el du lokoj en Ĝibutio, unu el kiuj estas delonge nekontrolata. Ĝi povas troviĝi en malgrandaj grupoj kaj estas ege timida.

Ili manĝas berojn, semojn kaj termitojn, kaj la reprodukta sezono okazas inter decembro kaj februaro. Ĝi estas konsiderata draste endanĝerita specio ĉar ties populacio suferis malpliiĝon de 90 % en 20 jaroj. La degradado de la junipera biotopo pro homa tuŝado, kia tropaŝtado, estas ĉefa minaco al la frankolina survivado. Konservadaj laboroj inkludu restaŭradon de juniperaj arbaroj, kaj studojn por akiri akuratajn populacikalkulojn kaj levi konsciencon.

## Taksonomio 
Birdoj de la familio de Fazanedoj, kiaj la Ĝibutia frankolino, estas malnovmondaj surgrunde loĝantaj ĉaskokoj, multaj el kiuj troviĝas en arbaroj. El la 41 nunaj specioj, 36 troviĝas nur en Afriko.

La Ĝibutia frankolino estis origine kolektita la 22an de februaro, 1952 fare de kapitano Albospeyre, la militista komandanto de Tadjoura ĉe la Forêt du Day. Ĝi estis poste priskribita de la franccaj ornitologoj Jean Dorst kaj Christian Jouanin poste tiun jaron kiel *Francolinus ochropectus*. kaj la latina *pectus*, signife "brusto". Aliaj aŭtoroj proponis movi la specion al aliaj genroj, kiaj *Oreocolinus* kaj *Pternistis*, tiu lasta movo proponita per ĵusa klopodo reorganizi la genron *Francolinus*, kiu inkludus 23 aliajn frankolinojn. kvankam ties statuso kiel vera specio estis plukonsiderata. Ĝi formas superspecion kun la Jaksona frankolino, la Konga frankolino, la Brunnuka frankolino kaj la Erkela frankolino; Por la lokanoj de Ĝibutio ĝi estas konata kiel *kukaake*. Ĝi estas grizecbruna ĝenerale kun blanka strieco en subaj partoj kiu iĝas pli fajna ĉe kapo. La junulo similas al plenkreskulo, sed ĝi estas pli senkolora, kun sablokolora strieco en subaj partoj. Ili kuraĝas ankaŭ ĉe pli malferma arbaro kaj uedoj post la reprodukta sezono. Oni konstatis, ke pro malpliiĝo de la junipero, *Buxus hildenbrandtii* estas nune la hegemonia arbo en la areoj plej ofte loĝataj de la frankolino.

## Ekologio kaj kutimaro 
Tiu specio loĝas en malgrandaj grupoj kaj estas tre timida, ofte restanta en densa vegetaĵaro por eviti detekton, kaj tiele ties ekologio estas malmulte studita. Tiu birdo estas plej aktiva kaj plej preta alvoki inter 6 am kaj 9 am.

## Referencoj 
## Literaturo 
* Blot, J (1985) Contribution to our knowledge of the biology and ecology of the pale-bellied Francolin Francolinus ochropectus Dorst and Jouanin. Alauda. 63(4):244-256.
* Zomo S. Y. Fisher, Samantha Cartwright, Clive Bealey, Houssein A. Rayaleh, Philip McGowan kaj E. J. Milner-Gulland (2009). The Djibouti francolin and juniper forest in Djibouti: the need for both ecosystem and species-specific conservation. Oryx 43:542-551 

## Eksteraj ligiloj 
* BirdLife Species Factsheet 
* Bildoj de Ĝibutia frankolino kaj ties vivejo 

Kategorio:Kokoformaj
Kategorio:Fazanedoj
Kategorio:Afrotropisa faŭno
Kategorio:Birdoj de Afriko